A gép (eredeti cím: Plane) 2023-ban bemutatott amerikai akcióthriller, melyet Charles Cumming és J. P. Davis forgatókönyvéből Jean-François Richet rendezett. A főbb szerepekben Gerard Butler, Mike Colter, Yoson An és Tony Goldwyn látható. 

2023. január 13-án mutatták be az Amerikai Egyesült Államokban. Magyarországon január 26-án kerül mozikba a Fórum Hungary forgalmazásában.

Cselekmény
Brodie Torrance utasszállító pilóta sikeres kényszerleszállást hajt végre, miután repülőgépe súlyos károkat szenved egy viharban. Hamarosan rájön, hogy Jolo szigetén, a Fülöp-szigetek egy távoli területén landolt, amelyet felfegyverzett kormányellenes milíciák uralnak. Egy helyi vezető megtalálja az utasokat és túszul ejti őket, hogy nagy összegű váltságdíjat gyűjtsön be családjaiktól. A nemzetközi mentőalakulatok képtelenek időben rájuk találni. Brodie-nak így nem marad más választása, mint szabadon engedni egy elítélt gyilkost, akit neki kellett volna biztonságos helyre szállítania. Ketten összefognak, hogy megmentsék az utasokat és kijussanak a szigetről.

Szereplők

Magyar változat 
 Főcím: Endrédi Máté
 Magyar szöveg: Jeszenszky Márton
 Hangmérnök és vágó: Szabó Miklós
 Gyártásvezető: Boskó Andrea
 Szinkronrendező: Kosztola Tibor
 Produkciós vezető: Balázs Barbara Orsolya

A szinkront a Dub 4 Studios készítette

A film készítése
2019 októberében jelentették be, hogy Gerard Butler csatlakozott a szereplőgárdához és Alan Siegel mellett ő lett a film egyik producere is. 

2019 novemberében a Lionsgate Films megszerezte a film forgalmazási jogait. 2020 novemberében lemondott a projektről, miután nem sikerült olyan gyártási biztosítást kötnie, amely fedezte volna egy újabb COVID-19 járvány kitörése miatti veszteségeket. A stúdió nem akarta kockára tenni a film 50 millió dolláros költségvetését, végül a Solstice Studios szerezte meg a film jogait.

2021 augusztusában Kelly Gale, Mike Colter, Daniella Pineda, Yoson An, Remi Adeleke, Haleigh Hekking, Lilly Krug, Joey Slotnick és Oliver Trevena is csatlakozott a stábhoz. A forgatás ugyanebben a hónapban kezdődött meg Puerto Ricóban.

A film vezető producere Nik Bower, Deepak Nayar, Alastair Burlingham, Gary Raskin, Michael Cho, Tim Lee, Osita Onugha, J.P. Davis, Vicki Dee Rock, Allen Liu, Christian Gudegast és Edward Fee lett.

Bemutató
2023. január 13-án került az amerikai mozikba a Lionsgate forgalmazásában. Korábban a bemutató időpontja 2023. január 27-re volt kitűzve.

Jegyzetek

Fordítás

További információk

2023 filmjei
Amerikai thrillerek
Amerikai akciófilmek
Fórum Hungary-filmek
Lions Gate Entertainment-filmek